Hannatu Musawa
Hannatu Musawa yar asalin jihar Katsina ce a Arewacin Najeriya, mahaifinta tsohon dan siyasa ne Alhaji Musa Musawa. Hannatu Lauya ce, 'yar siyasa kuma marubuciya kuma tsohuwar mataimakiyar mai magana da yawun ƙungiyar yakin neman zaben shugaban kasa na jam’iyyar All Progressives Congress. Hannatu Musawa bayan aiki a matsayin lauya a kotun ƙoli ta Najeriya, ƙwararriyar lauya ce a Ingila, da Wales, dake UK.

Tasowarta da Karatunta 
Hannatu Musawa a fito daga gidan musulmi kuma ita Hausa/Fulani ce a kabila. Iyalinta suna da arziki sosai.Ta karanta Law a Jami'ar Buckingham, United Kingdom; kuma tana da digiri na biyu a fannin shari'a na harkokin ruwa daga Jami'ar Cardiff, Wales; da wani digiri din a Dokar Man Fetur da Gas daga Jami'ar Aberdeen, Scotland .

Ita kuma ƙwararriyar lauya ce a Ingila da Wales, UK; kuma memba na Cibiyar Masu sasantawa ta Chartered.

Aikinta 
Tare da dimbin gogewar aikinta a Najeriya da Birtaniya, Musawa ta kafa kanta a matsayin babbar ma'aikaciyar shari'a. Ta yi aiki tare da kamfanoni daban-daban, kuma ita ce Babbar Abokiyar Hulɗa na kamfaninta na lauya mai suna Hanney Musawa and Associates.

Hannatu ta yi aiki a matsayin lauya mai shari'a kuma mai ba da shawara kan shari'a ga kamfanoni masu zaman kansu, ta yi aiki da kamfanin lauyoyin Late Chief Akpamgbo. Hannatu ta kafa kamfanin Hanney Musawa & associates.

Mukamin Mai Bada Shawara ga Shugaba Tinubu 
Shugaba Bola Ahmed Tinubu ya nada, Hannatu Musa Musawa a matsayin mai ba da shawara ta musamman kan tattalin arziki da al’adu da nishadi. Daraktan yada labarai na ofishin sakataren gwamnatin tarayya, SGF, Willie Bassey, ne ya sanar da nadin a cikin wata sanarwa a ranar 19 ga watan June, shekara ta, 2023. Masana'antar nishadantarwa ta Najeriya ta samun kwarin gwiwa tare da nadin Hannatu Musawa a matsayin mai ba shugaban kasa Bola Tinubu shawara ta musamman kan tattalin arziki da al'adu.

Tushen bayanai